open-index/open-wikipedia-markdown huggingface dataset:
Paroy

An **paroy** (*Oryza sativa*) pagkakan na gayo kan dakulang parte kan populasyon nin kinaban. Ini sarong tinanom na natubo sa parteng tropikal kan kinàban orog na sa Latin America, sa Subangan, Habagatan asin Habagatan-subangan na Asya, Aprika, norteng Italya, asin sa Sulnopan na Baybayon kan Amihanan na Amerika. Masabi na an bagas (na paroy) iyo an ikaduwang tipasi na *cereal* na kinukunsomong gayo digdi sa kinaban, sunod sa mais.

Iyo iyan an klase nin pig-oomang paroy na an mga cultivars iyo an komun sa bilog na kinaban, asin enot na nagin domestikado sa Salog Yangtze basin sa Tsina 13,500 sagkod kan 8,200 na taon an nakaagi.

Sarong tradisyonal na pagkakan sa Aprika, an bagas may potensyal sa pagpakaray kan nutrisyon, igantad an seguridad sa pagkakan, magtolod kan pag'asenso sa mga rural na lugar asin magsuporta sa pagaataman sa karahayan kan kadagaan. An bagas natao kan saro kalimahan kan calorie nakokonsumo sa bilog na kinaban. An kahalagahan kan bagas dakulang gayo mala ta kan taon 2008, magkapirang gobyerno asin mga paratingi nin bagas nagpoon magrasyon kan suplay kan tipasing ini huli sa katakotan na magigin maipo an bagas sa merkado kan kinaban.
Inaapod na **paroy** ini kun tinanom o an bunga an tinotomoy, **bagas** kun namolino na, asin **[[maluto]]** kun sinapna' na alagad, an saro-sarong maluto inaapod na **hima** (o, nima). **Binsâ** man an apod kan kinakapaw na sabaw sa pigsasapna' na bagas. Sarong klaseng bagas na pansalak mansana sa mga luto na koro-kakanon iyo an palagadan, bagas na lila sa kolor asin mahamyo.

Sa Bikol, an bagas na mapulot kun sinasapna' inaapod na **pulotan** asin an bakong mapulot, inaapod na **baranay**. An saro-sarong bunga kan paroy inaapod na **tipasi**, kun ini tuyong pananom
inaapod na **banhi**.
Sa pre-Hispanikong panahon sa Kabikolan, dakulon na species nin paroy an tinatanom pa alagad sa lawig asin lakaw nin panahon ini nagkapuruho' asin nagkawarara na. Kun mamaanan an Vocabulario na binilog ni Marcos de Lisboa kan mga taon 1600, uya an magkapirang mga paroy na lakop na pananom kaidto: malictay, guimpad, tinoon, tinogos, maloon, tinoma, tangong, hinipon, dongdong, hangbas, cabong, batangon, binachao, barawa, dala, dalosamat, daras, dibaclon, boracnaga, cadosog, lagoti, cocondato, guinapas, carangcang, manloay, manocnon, manonglay, paraya, sumagyad, sablay, bulao, yumocyoc, tipocol, dinamulag, banglag.

## Kataytayan nin mga ladawan

Insect on a rice grain.jpg|"Tayangaw" na nakatugdon sa Paroy
Flower of Rice.jpg|Burak kan paroy
Ladawan:Green rice sheaves planted in a paddy field with long shadows at golden hour in Don Det Laos.jpg|Ba'gong tanom na paroy
Ladawan:Rice planting in Bhutan 01.jpg|Pag tanom kan paroy sa Bhutan
File:Rice Smut Tagbong Pili Camarines Sur.jpg|Rice Smut sa Tagbong, Pili, Camarines Sur (Paroy na may helang na smut)


## Toltolan
Disenteria

An **Disenteria** (, ), sarong gastroenteritis, na naresulta sa maydugong pagbubugris. Iba pang sintomas iyo an kalentura, kulog-tulak,  mateng garo may udoon pa. An kompliklasyon pwedeng igwang dehydration o pagsobrang
ina' kan katubigtan sa hawak.
An kawsa parati nin disenteria iyo an bacteria hale sa genus *[[Shigella]]*, na sa medikal na termino inaapod na shigellosis, o amoeba *[[Entamoeba histolytica]]*; ini man inaapod na amoebiasis. Iba pang kawsa pwedeng mga kemikal, ibang klaseng bacteria, ibang klaseng  protozoa, o mga parasitikong halod. Ini pwedeng mag'urulakitan sa pag'ultan nin mga tawo. Mga dahelan na mataong peligro 
iyo an kontaminasyon sa pagkakan asin tubig nin udo' huli sa hababang lebel nin sanitasyon. An mekanismo sa irarom kaini iyo an paggagatok kan  bituka, orog na kan colon.

Mga lakdang sa pag'ulang sa paglakop nin disenteria iyo paghanaw kamot asin pagmalinig sa mga pagkakan orog na kun nagbabyahe sa mga lugar na halangkaw an siring na kahelangan. Manta an kondisyon na ini pwedeng magrahay mansana pakalihis nin sarong semana, an pag'inom nin bastanteng likido arog kan  oral rehydration solution importanteng gayo. Mga antibiotics arog kan azithromycin pwedeng gamiton sa pagbulong orog na sa mga kaso sa mga lugar na maluya an sanitasyon asin medikal na kamugtakan. Manta an pagbubulong sa pagpababa' kan pag'aariya arog kan loperamide dai rekomendadong ini sana, ini pwedeng usaron katambay mga antibiotic.

An *Shigella* naluwas sa resulta nin mga   165 milyon na kaso nin diarrhea asin 1.1 milyon na pagkagadan nin haros sa mga kasong taon-taon sa mga lugar na ru'ru'. Sa mga lugar na hababang marhay an sanitasyon haros kabanga kan mga kaso nin diarrhea huli sa *Entamoeba histolytica*. An *Entamoeba histolytica* apektado an minilyon na katawo  na naresulta sa sobra sa 55,000 kagadanan taon-taon. Ini komun na nangyayari sa mga ru'rong lugar nin Sentral asin Habagatan nin Amerika, Aprika, saka Asya. An Disenteria nasasambitan na poon pa kan panahon ni Hippocrates.

## Toltoltan

k int
Jose Mari Chan

Si **Jose Mari Lim Chan** iyo an sarong Pilipinong parakanta, parasurat nin kanta, negosyante asin presenter sa telebisyon. Pighihiling bilang saro sa pinakabantog na balladeer asin kompositor kan nasyon, siya bantog na tinàwan nin bansag na "Hade kan mga Kantang Pamasko kan Filipinas". Poon kan 2001, an repertoire ni Chan nagbenta nin duwang milyon asin nakatipon nin 37 na platinum records sa saiyang kredito, nagin saro kan best-selling na Pilipinong recording artist sa gabos na panahon. Midbid siya huli sa saiyang mga signature song na "Christmas In Our Hearts", na iyo an pinakamabentang kantang pamaskong Pilipino sa kasaysayan, kabali an mga hits na siring kan "A Perfect Christmas", "Beautiful Girl'' asin "Please Be Careful With My Heart".

## Toltolan
Hipócrates

Si **Hipócrates nin Kos** (; ; ), midbid man na **Hippocrates II**, sarong Griyegong mediko kan peryodo klasiko na konsideradong saro sa lataw na pigura sa historya nin medisina. Siya tradisyonal na sinasambitan na "Ama nin Medisina" sa pagmidbid kan saiyang danay na kontribusyon sa lantad nin medisina, arog kan paggamit nin prognosis asin pag'obserba klinikal, sistematikong pagkategoriya kan mga helang, o  pagpormulasyon nin teoriya humoral. An Hipokratikong eskwelahan nin medisina antigong Griyegong medisina, [pagtugdas nin disiplina na laen sa ibang lantad nin adal na dati ipigdudukot sa  (theurgy asin pilosopiya), na huli kaini naitindog an medisina bilang sarong propesyon.

Si Soranus nagsurat na an ama ni Hipocrates Heraclides, sarong doktor, asin saiyang ina si Praxitela, aki ni Tizane. An duwang aki ni Hippocrates, Thessalus asin Draco, asin saiyang manugang, Polybus, mga estudyante niya. Susog ki Galen, na nagin mediko ngapit, si Polybus, an tunay na tagamana ni Hipocrates, manta si Thessalus asin Draco sinda lambang saro may aking lalaki an pangaran Hippocrates (Hippocrates III asin IV).

Si Soranus nagsasabi na si Hipocrates nakanood nin medisina sa saiyang ama asin lolo (Hippocrates I), asin nag'adal nin iba pang mga adalon ki Democritus saka ki Gorgias.Si Hipocrates pwedeng nagtraining sa asklepieion nin Kos, asin nagkuang mga leksyon sa Thracian na medikong si Herodicus nin Selymbria. Si Plato nabanggit si Hipocrates sa duwa niyang dialogue: sa *[[Protagoras (dialogue)|Protagoras]]*, si Plato pigladawan si Hipocrates bilang "Hippocrates nin Kos, an Asclepiad"; mantang sa *[[Phaedrus (dialogue)|Phaedrus]]*, si Plato nagswestyon na may pagsaboot si  "Hipocrates an Asclepiad" na kaipohan an sangkap na pagkaaram kan natura nin hawak para sa pagbulong. Si Hipocrates nagtukdo asin nagpraktis medisina sa lawig nin buhay niya, na nagparabyahe nakaabot pang Thessaly, Thrace, asin sa  Dagat nin Marmara. Magkapirang usipon dapit sa pagkagadan niya an natatala. Siya posible nagadan sa Larissa, sa edad na 83, 85 o 90, alagad iba man ngani nagsasabi na siya inabot an edad sobra sa 100.

## Toltolan

Kategorya;Mga 370 BC na kagadanan
Sunggod ta Kamanga Festival

An **Sunggod ta Kamanga Festival** sarong kapiyestahan na sineselebrar kada duwang aldaw sa katahawan kan Pebrero sa Quezon, Bukidnon.  Ini saro sa pinakadakulang etniko asin tradisyon kan probinsya nin Bukidnon.  An piyesta ipinapabisto an tribo kan Manobo, mismo an Manobo-Pulangihon mga naka-istar harani sa Salog Pulangi) asin Manobo-Matigsalog (mga naka-istar harani sa *highlands*). 

## Aktibidad

* street dancing 
* tableau competition 
* *Paratuan Ritual* - pagbisto sa bagong etnikong pamayo na base pirmi sa ambag sa saindang tribal na komunidad 
** *Datu* an apod sa pamayo kan tribo asin bisto bilang maginoo sa tribo.
** *Bae* an apod sa babaeng nagiging pamayo sa sarong tribo asin pirmi agom kan *Datu* na nagseserbi na pamayo sa partikular na tribo sa baryo. 
* *Padtungan ta Kasal Ritual* - sarong tribal na seremonya nin kasal
* Tradisyunal na Etnikong mga Kawat 

## Toltolan
Yangtze

An **Yangtze** ( or ; ) iyo an pinakahalabang salog sa Eurasya, ikatulong pinakahalaba sa bilog na kinaban, asin iyo an pinakahalaba sa kinaban na nagbubulos solamente sa saro sanang nasyon. Manonoparan sa Jari Hill sa Tanggula Mountains kan Tibetan Plateau asin nagbubulos nin 6,300 km (3,915 mi) sa pangkagabsan na pasiring sa subangan na direksyon pasiring sa Dagat Subangan na Tsina.

## Toltolan
Dagat Solnopan na Filipinas

An **Dagat Solnopan na Filipinas** (; iyo an opisyal na designasyon kan gobyerno kan Filipinas sa mga kabtang kan Dagat Habagatan na Tsina na kabali sa eksklusibong ekonomikong rona kan nasyon. An termino kun minsan bakong tama na piggagamit tanganing magpanongod sa kabilugan kan Dagat Habagatan na Tsina.

## Toltolan
Kaislahan kan Spratly

An **Kaislahan kan Spratly**  iyo an pig-aaragawan na kaislahan sa Dagat Habagatan na Tsina. Kompwesto kan mga isla, an mga saradit na isla, cays, asin labi sa 100 na reefs, kun minsan piggugrupo sa nakalubog na gurang nang atolls, an kaislahan manonompongan sa baybayon kan Filipinas, Malasya, asin habagatan na Bietnam. Inginaran segun sa ika-19 na siglo na Briton na *whaling* na si kapitan Richard Spratly na nakahiling kan isla kan Spratly kaidtong 1843, an mga isla igwa nin dikit sa  kan natural na nangyayaring area nin daga, na kun saen iyan nakabiklad sa area nin labi sa .

## Toltolan
Richard Spratly

Kapitan **Richard Spratly** (1802 – 1870) iyo an Briton na kapitan sa dagat asin paraambag sa navigational records, na kun kiisay inginaran an kaislahan kan Spratly sa Dagat Habagatan na Tsina.

## Mga huring aldaw
Nagadan si Richard Spratly, "sa residensya kan saiyang pamangkin na lalaki, Ealing, Middlesex, edad 69.". An address sa death certificate iyo an Oxton Villa, Ealing. An dahilan kan kagadanan iyo an pleuropneumonia. An informant iyo an pinakaaking aki ni Richard na si Matilda M. Spratly, residente kan Rock Ferry, Birkenhead.

## Toltolan

## Mga panluwas na takod
*Google Books: A Geographical Description of the Spratly Island and an Account of Hydrographic Surveys Amongst Those Islands
Isla Spratly

An **Isla Spratly** midbid man bilang **Isla nin Bagyo** (; ; ), iyo an ikaapat na pinakadakula kan natural na nangyayaring kaislahan kan Spratly sa Dagat Habagatan na Tsina na igwa nin , asin iyo an pinakadakula na pigpapamahalaan kan Bietnam na kaislahan kan Spratly.

## Toltolan
Piolo Pascual

Si **Piolo Jose Nonato Pascual** (namundag: Enero 12, 1977) iyo an sarong Pilipinong aktor sa pelikula asin telebisyon, parakanta, host, modelo sa patalalastas, asin prodyuser nin mga pelikula. Siya an resipyente kan manlaenlaen na accolades, kabali an anom na FAMAS Awards, siyam na PMPC Star Awards for Movies asin sarong Gawad Urian Award.

Nagpoon an karera ni Pascual kaidtong 1993 pagkatapos kan dikit niyang papel sa pelikula na *The Vizconde Massacre Story (God Help Us!)* asin nagibo an saiyang enot na paglataw sa telebisyon sa youth-oriented variety show, *[[That's Entertainment]]*. Nagin bantog siya pagkatapos siyang pilion bilang leading man ni Judy Ann Santos kaidtong 1997 sa klasikong teleserye na Esperanza. Nagpadagos na magin sarong cast kan ibang teleserye asin sa mga pelikula kabali an *[[Sa Puso Ko Iingatan Ka]]* (2001-2003), *[[Sa Piling Mo]]* (2006), *[[Bakit 'Di Totohanin]]* (2001), *[[Till There Was You]]* (2003) asin *[[Don't Give Up On Us]]* (2006). Kaidtong 2002, nagin cast si Pascual kan pelikulang pampanahon na *[[Dekada '70]]* kaiba si Vilma Santos asin si Christopher de Leon, na nagtao saiya nin kapangganahan bilang Best Supporting Actor kaidtong 2003 PMPC Star Awards for Movies, FAMAS Awards, asin Gawad Urian Awards.

## Toltolan
Ortograpiya

An **ortograpiya** iyo an set nin kombensyon para sa pagsurat nin sarong tataramon, kabali an mga panundon sa pagbaybay, hyphenation, capitalization, word boundaries, emphasis, asin punctuation.

Kadaklan kan mga tataramon na transnasyunal modernong panahon igwa nin sistema nin panurat, asin kadaklan kan mga sistemang iyan nagsairarom nin substansyal na istandardisasyon, kaya nag-exhibit nin dikit na pagkakalaen sa mga diyalekto kisa sa pigtataram na tataramon.

## Toltolan
Graba

An **graba**, iyo an mga pedaso kan gapo. Natural na nangyayari an mga graba sa Kinaban bilang sarong resulta kan sedimentaryo asin sa pagrasay kan daga; napoprodusir man iyan sa darakulang kantidad sa komersyal bilang rinunot na gapo.
Sunflower Festival kan Syudad nin Ligao

An **Sunflower Festival** sarong kapiyestahan na sineselebrar kasabay an pagkakamukna **kan [[Ligao|Syudad nin Ligao]]** bilang sarong syudad kan probinsya nin Albay kada Marso 24. Ipinapabisto kan piyesta an burak na *mirasolis* o *sunflower* na abundante sa syudad. Sinisimbolo kan mga burak an pagtubod, resiliyensya, paglaom, asin pagkamoot kan mga namamanwaan. 

## Uusipon
An alamat kan inot na panahon nagsasabi na an Ligao sarong kakahuyan na may mga dakulang kahoy na apod *Ticau* asin sarong istaran kan mga kakaibang nilalang asin pinapamayuhan kan limang (5) mga noble na *datu.* May dakul na bersyon an alamat. An sarong bersyon manunggod ki Mirasol, saro sa pinakamagayun na babai sa pueblo asin dakulon na manliligaw.

An Mirasolis na ngonian pangaran na nin sarong klase nin burak, mas bistado na *sunflower*',**' dakul bunga sa Ligao. An burak nagsisimbolo sa sobra sa apat (4) na gatos na taon sa intersesyon ni Santo Stephen, *deacon* asin *protomartyr,* para sa resiliyensya sa tahaw nin mga kalamidad, sa paglaom na magkua nin mas magayun sa mga maabot na panahon, asin sa pagkamoot na may orgulyo sa puso.

An piyesta minasentro sa mga alamat sa Syudad nin Sunflower kan Ligao asin an pag-uswag kaini huli ta sa mga residente nin Ligao.

## Aktibidad

* Bayle sa Tinampo kaiba an
** Guinobatan Longaniza, 
** Penasan kan Daet,
** Rodeo Masbateño kan Syudad nin Masbate,
** Ibalong kan Legazpi, 
** Peñafrancia Voyadores kan Syudad nin Naga, 
** Tinagba kan Syudad nin Iriga, asin an
** Sunflower dance group kan Ligao. 

## Toltolan
Pen Medina

Si **Crispin "Pen" Parungao Medina Sr.** (namundag: Agosto 27, 1950, sa Arayat, Pampanga) iyo an aktor na gikan sa Filipinas na nagpoon sa pag-arte sa teatro kan siya hoben pa. Dangan siya nagkaigwa nin versatile na papel sa big screen asin sa manlaenlaen na mga pasali sa telebisyon. Nagin bantog siya pagkatapos na makua an papel kan kontrabidang si Hagorn sa 2005 seryeng pantasya sa telebisyon na *[[Encantadia]]*. Nanggana man siya kan Nora Aunor Ulirang Artista Lifetime Achievement Award durante kan ika-33 PMPC Star Awards for Movies, an Best Supporting Actor Award sa ika-62 FAMAS Awards, asin an Best Actor Award sa ika-6 Cinema One Originals Film Festival.

Siya man an ikaduwang KFC Filipino Colonel siring man bilang sarong modelo asin pintor. Saro man siyang aktibista na nagbabali sa mga rally kontra sa mga yaon sa poder siring man nagpapartisipar sa anti-vaccination asin anti-mask na mga protesta maski na nasa kasagsagan kan pandemya nin COVID-19.

## Personal na buhay
Namundag si Pen Medina ki Eliseo Medina Sr. asin Trinidad Parungao sa Arayat, Pampanga kaidtong Agosto 27, 1950. Naggradwar siya nin haiskul sa Arayat Institute of Pampanga asin nag-eskwela sa manlaenlaen na eskwelahan sa kolehiyo, na kun saen kabali an University of Santo Tomas, Far Eastern University, asin an University of the East. Parating niyang pigkukua an fine arts, premed, asin iba pang mga kurso na igwa nin batsilyer kan arte degree alagad siya nagtunong asin sa huri pinadagos an karera sa pag-arte.

Kinasal siya ki Victoria Aquino Chupungco asin iyo an ama ki Karl Medina, Crispin "Ping" Medina II, Alex Vincent Medina, Japs Medina, Victor Medina, Zeth Medina and JL Medina. An saiyang mga aking lalaki na sinda Ping asin Alex, na sinda naggamot sa independienteng pelikula whom, iyo an mga aktibo sa lokal na telebisyon. His other sons Karl and Victor have followed suit by taking on acting roles in other indie films as well. Igwa man si Pen na duwang aking lalaki sa aktres na si Tess Antonio.

### Salud
Kaidtong Hulyo 2022, an saiyang pamilya inanunsyo na siya igwa nin degenerative disc disease asin nagin bedridden sa sarong ospital sa laog nin nagkapirang semana. Nagsairarom siya sa spinal surgery tanganing bulongon an helang.

## Pilmograpiya
### Pelikula

### Telebisyon

## Mga gawad

## Toltolan
Labot

An **labot** o **luho** iyo an dalan na palaog o sa paagi kan partikular na medyum, parating hawak na solido.

## Kataytayan nin mga ladawan

LiščíNoraVsž1.JPG|Labot sa daga na dinukay kan soro bilang saiyang lungga.
Bangalay-bird-hollow.jpg|Labot sa poon nin Eucalyptus na piggamit bilang tataghan kan mga Lorikeets.
Two Arecaceae in the fields viewed through a hole in a tree trunk in Laos at sunrise.jpg|Mga poon nin kahoy na mahihiling sa paagi kan dakulang labot sa hawak kan kahoy sa Laos.
Trees and clouds with a hole, Karawanks, Slovenia.jpg|Hole in a cloud over Karawanks, Slovenia.
靴下にデカい穴があいてた.jpg|Sock with a hole in it.
BH LMC.png|Simulated view of a black hole in front of the Large Magellanic Cloud.
Black hole - Messier 87 crop max res.jpg|First image of a black hole by the Event Horizon Telescope.
Plated-through_holes_on_an_electronic_circuit_board.jpg|Close-up view of an electronic circuit board showing component lead holes (gold-plated) with through-hole plating.
Ovation guitar sound holes horizontal.jpg|Sound holes precisely carved into the surface of a guitar can facilitate a desired sound.
Well, if you know of a better 'ole, go to it.jpg|First World War cartoon *Well, if you knows of a better 'ole, go to it* by Bruce Bairnsfather, 1915.
Hole in berlin wall.jpg|A hole in the Berlin wall, 2019.
Single-hole-punch.jpg|A handheld hole punch, used to make holes in paper and similar materials.


## Toltolan
Crispin Beltran

Si **Crispin Bertiz Beltran** (Enero 7, 1933 – Mayo 20, 2008), midbid man bilang si **Ka Bel**, iyo an Filipino labor leader asin lehislador. Sarong kritiko ni President Gloria Macapagal Arroyo, an saiyang pagkapreso kaidtong 2006 asin 2007 sa disputed charges nin rebelyon asin sedisyon na nagdakga nin atensyon gikan sa ibang nasyon. Saro siyang myembro kan ika-13 Kongreso kan Filipinas kaiba an Anakpawis ("Toiling Masses") party-list asin dating pamayo kan Kilusang Mayo Uno (KMU), sarong militante asin progressive labor movement.

## Kagadanan asin legasiya

Kaidtong Mayo 20, 2008, nahulog si Beltran 14 piye gikan sa atop kan saiyang harong sa Bulacan, na saiyang pighihirahay. Nagkaigwa siya nin makuring danyos sa payo asin dinkelarang gadan sa 11:48 a.m. segun sa mga attending physicians sa Far Eastern University ospital, aged 75. Sinalbar siya kan saiyang agom na si Rosario, na igwa siya nin kagsarong aki.

Sa saiyang kagadanan, binansagan si Beltran kan saiyang mga pag-iriba sa labor sector bilang "*Grand Old Man of Philippine labor*". Malacañan Palace also released a statement through a spokesperson calling Beltran "one of the most respected labor leaders in the country" and a "vital figure" in Philippine labor.

Kaidtong 2014, inonra si Beltran sa Bantayog ng mga Bayani, kaiba an dating lider kan KMU na si Felixberto Olalia Sr. asin an saiyang aking lalaki na si Rolando Olalia.

## Toltolan
Syed Athar Hussain Gilani

Si **Syed Muhammad Athar Hussain Shah Gillani** (; namundg 24 Oktobre 1959) sarong Pakistani'ng politko na myembro kan  Asamblea Nasyonal nin Pakistan, poon Hunyo 2013 abot Mayo 2018.

## Kaamayi nin buhay
Siya namundag kan 10 Oktobre 1959.

## Karera sa politika

Siya naelehir saHe sa National Assembly of Pakistan bilang kandidato kan Pakistan Muslim League (N) (PML-N) poon Constituency NA-165 (Pakpattan-II) kan 2013 Pakistani'ng eleksyon heneral. Siya nakakua nin 71,804 na boto asin nadaog niya si Ahmad Raza Maneka, kandidato kan Pakistan Tehreek-e-Insaf (PTI).

## Toltolan
Ester Carloni

Si **Ester Carloni** (namundag  **Esterina Carloni**) ( 1904 &ndash; 6 Abril 1996) sarong aktres na Italyano. Siya nagluwas sa sobrang 40 pelikula poon 1958 abot 1992. 

An mga tugang niya Pietro, Adelina (o Adele), Maria asin Ettore mga kapwa aktor. An tugang niya si Pietro naagom an aktres na si Titina De Filippo asin an tugang niyang babae si  Adelina naagom an aktor na tugang ni  Titina na siPeppino De Filippo. Titina asin Peppino tugang kan bantogan na aktor na si Eduardo De Filippo.  

## Mga piling filmograpiya

## Toltolan

## Mga panluwas na takod
*
Labské Chrčice

An **Labské Chrčice** sarong munisipalidad asin baryo sa [Distrito nin [Pardubice District]] sa Rona nin Pardubice nin Republika Tseka. Igwa ini nin mga 300 ha habitante.

## Toltolan

## Panluwas na takod

*
Kilusang Mayo Uno

An **Kilusang Mayo Uno** (), midbid man sa saiyang mga inisyal na **KMU** iyo an independienteng labor center sa Filipinas. Pigbubusol kaiyan an "genuine, militant asin patriotikong trade unionism. An KMU inistabilisar kaidtong Mayo 1, 1980 tanganing panoon an malinaw na pangangaipo para sa organisasyon nin mga trabahador na matindog para sa mga deretso kan mga trabahador asin kontra sa dominasyon kan mga banyaga.

An KMU iyo an saro sa duwang pangenot na labor centers kaiba an Trade Union Congress of the Philippines. Iyan iyo an social movement union pigtatakod sa urog na mahiwas na national democratic movement sa Filipinas. An organisasyon pigba-brand an saiyang unionism bilang "genuine, militante, asin nasyunalista."

Nagpoon an pederasyon na igwa nin pitong founding union federations asin 50,000 myembro. Kaidtong 1990, rineport na an KMU reported igwa nin kasingdakul sa 750,000 na kaapil na myembro sa irarom kan saiyang unions. Kaidtong dekada 1990 an hiroan nagsiriblagan pasiring sa nagkapirang saradit na organisasyon huli sa pagkakalaen na ideolohikal, pulitikal, asin organisasyonal.

Ngunyan, an KMU organisado sa kagsarong nasyunal na mga pederasyon asin sarong rehiyonal na pederasyon na igwa nin haros 125,000 affiliate members. Igwa man an KMU na duwang affiliate mass organizations, an *[[PISTON (transport group)|Pagkakaisa ng mga Samahan ng Tsuper at Operator Nationwide]]* (PISTON, Solidarity of Drivers' and Operators' Organizations Nationwide) asin *Kalipunan ng Damayang Mahihirap* (KADAMAY, Federation of Mutual Aid for the Poor).

## Toltolan
Luen Wo Hui

An **Luen Wo Hui** o **Saodan nin Luen Wo**  banwaan na saodan bandang subangan nin Fanling sa New Territories nin Hong Kong. Ini namumugttak sa norte-subangan nin Fanling station.

## Administrasyon
Para sa pagbotohan, an nLuen Wo Hui parte kan Luen Wo Hui distrito nin North District Council. Sa ngonyan, ini pigrerepresentar ni Chow Kam-ho, na naelihir sa eleksyon lokal.

## Historya
An nLuen Wo Hui dati saod pigtugdas kan mga baryo sa palibot asin dangan nagin nang sarong banwaan. An lumang sao0d nagpondo na asin magkapirang estruktura na sana an natatada'. Sarong bagong saod na inatopan an opisyalmente binuksan na magsalida sa l;uma asin binuksan kan 2002.

Mga bagong pribadong pagharongon an nagburutwa sa bandang norte kan saod. Sa kahampang kan Sha Tau Kok Road mga edipisyong industryal an tinurugdok.

## Edipisyong saodan
An edipisyong saodan na Luen Wo nalista na sa Grado III na historikong edipisyo.

## Hilnga man
* *[[Hooked on You (pelikula)|Hooked on You]]*, sarong 2007 na pelikulang ginibo igdi sa saodan na ini. An pangaran kan saod sinalidan sana sa apod na "Fortune Market"  sa pelikula.

## Toltolan


## Mga basahon pa
* 
*
Sex in a Cold Climate

An ***Sex in a Cold Climate*** sarong 1998 na dokumentaryong pelikula na Irlandes na detalyadong pig'istorya an pagmaltrato sa mga  "babeng nadapla'" duman sa inaapod na Magdalene laundries sa Irlandya. Ini pigprodyusir asin pigdirekta ni Steve Humphries asin ipig'uusipon ni Dervla Kirwan. Ini nagamit na gugunuan kan 2002 na pelikula, *[[The Magdalene Sisters]]*.

An pelikula pigprodyusir kan Testimony Films asin pig-ayre sa Channel 4 kan  Marso 1998.

## Toltolan
Karl Olive

Si **Karl Olive** (namundag March 29, 1969) iyo an French sports journalist, prodyuser sa telebisyon, entrepreneur asin politiko na inielihir bilang deputy para sa 12th constituency kan Yvelines departamento sa National Assembly kaidtong 2022 legislative election.

## Toltolan
Anakpawis

An **Anakpawis** iyo an sarong party-list sa Filipinas. An party-list iyo an elektoral wing kan radikal na trade union na hiroan na Kilusang Mayo Uno asin an peasant group na Kilusang Mangbubukid ng Pilipinas.

Midbid huli sa saiyang radikal na pro-labor asin paninindogan sa mga nagtatrabaho sa oma, an Anakpawis midbid sa saiyang kampanya para sa ₱125 across-the-board na dugang pasahod para sa mga trabahador, siring man an genuine agrarian reform bill tanganing idistribwir giraray an daga sa mga trabahador sa omahan na mayong daga.

Kaidtong pirilian 2004 para sa House of Representantives an party-list nagkaigwa nin 538,396 na boto (4.2320% kan mga boto sa bilog na nasyon) asin duwang tukawan (Crispin B. Beltran asin Rafael V. Mariano). Kaidtong Mayo 14, 2007 na pirilian, nanggana an party nin 1 tukawan sa boto sa party-list sa bilog na nasyon.

## Toltolan
Ping Medina

Si **Crispin "Ping" Chupungco Medina Jr.** (namundag: Hulyo 23, 1983) iyan an sarong Pilipinong aktor sa pelikula. Si Medina sarong contract artist kan Star Magic.

## Career
Sarong prominenteng independent film actor si Medina sa Filipinas. Nag-debut siya sa pelikula ni Marilou Diaz-Abaya na *Jose Rizal* kaiba an saiyang ama na si, Pen Medina piggagampanan an papel kan aking Paciano Rizal.

Kaidtong 2012, pinili si Medina bilang host kan CNN's travel show *[[CNNgo|CNNGo]]* kaiba an saiyang co-host na si Nikki Gil.

Kaidtong huring Nobyembre 2016, nagin imbwelto si Medina sa altercation kaiba an kapwa aktor Baron Geisler. Nagpaluwas si Medina nin halabang paskil sa Facebook kaiba an sadiring ladawan, nakatukaw sa sarong wheelchair asin an saiyang middle finger aloft gamit an lapong takyag na napapatos sa bandages bilang sarong gesture nin contempt kontra ki Geisler sa *wake* kan insidente. Segun sa saiyang paskil, inihian siya ni Geisler durante kan paggibo kan indipendenteng pelikula sa Subic kun saen an mga kamot asin bitis ni Medina nakagakot asin an saiyang nguso kinaagan nin *tape* sa sarong eksena. Nag-isyu si Geisler nin dispensa dapit sa insidente sa huri, pig-aako na siya nag-iinom nin alkohol asin nag-iinom man nin bulong na anti-depressants mantang naggigibo nin pelikula. Sa parehong aldaw, an direktor kan pelikula na si Arlyn Dela Cruz, kinumpirma sa saiyang Facebook account na an papel ni Geisler ginibong "written out" para sa insidente; sinabi pa niya na inabisohan siya kan ibang mga aktor dai magkipagtrabaho ko Geisler, huli sa saiyang "unruly behavior". Kaidtong Desyembre 2016, kinumpirma ni Dela Cruz n riribayan niya si Medina kan dai nginaranan na aktor sa paglaom na maibabalik niya an "happy atmosphere" sa set kan saiyang pelikula. Kaidtong 2020, sinabi ni Geisler sa sarong Twitter response na linogos ni Medina an dating kailusyon kaya iyo iyan an dahilan kun tano ta inihian siya pagkatapos kan mga alegasyon dapit sa panlologos kontra ki Medina nagralataw gikan sa sarong paragamit nin Twitter sa parehong taon. Dati nang inakusahan ni Geisler si Medina sa parehong alegasyon kaidtong 2016 pagkatapos kan insidente sa pag-ultanan ninda. Poon kaidto dai pa si Medina nakakapagtao nin concrete response sa akusasyon ni Geisler.

## Pilmograpiya
### Pelikula

### Telebisyon

## Toltolan
Hugyaw sa Kadagatan Festival

An **Hugyaw sa Kadagatan Festival** sarong kapiyestahan na sineselebrar kada Abril sa Kauswagan, Lanao del Norte. Ini sarong pasasalamat kan mga namamanwaan sa dakulang ani. Kasabay kan kapiyestahan an pagselebrar sa pagkakatugdas asin kapiyestahan kan banwaan nin Kauswagan. 

## Uusipon
An Hugyaw sa Kadagatan, sarong kapiyestahan nin Bayleng Pandagat, iyo man na pasasalamat sa dios para sa dakulang ani sa dagat. An Kauswagan bisto sa abundante na mga likas yaman sa dagat arog kan la'bas na mga sira asin mga shell na nagtataong interes sa sektor nin komersyo na magalaog sa industriya nin kakanon, shell craft, asin ibang industriya.

An Bisayan na tatarom na *hugyaw* boot sabihun ragubrob (Ingles: *roar*). 

## Aktibidad

* Kompetensya nin Fluvial Parade kan mga Float (Gakit) - mga float na gibo sa kawayan na butong kan motorboat. An adorno kan mga float (gakit) an manlainlain na mga buhay sa dagat
* Presentasyon nin Bayle - sa kada float kun sain kasali an 13 na barangay.
* Bayle sa Tinampo     
* Air Show
* Color Me Fun Run
* Job Fair, asin 
* Ms. Hugyaw sa Kadagatan 

## Obheto

# Pasasalamat sa dios sa abundanteng ani 
# Pagtukdo sa mga parasira sa pagpreserbar kan mga likas yaman kan kadagatan
# Ipahiling an pagkakasaro kan mga namamanwaan na manlainlain an kultura
# Ipa-uswag an turismo kan probinsya nin Lanao del Norte  
# Ipa-aram sa mga tawo na atamanon an palibot 

## Toltolan
Tulong Dunong

An **Tulong Dunong** sarong programa edukasyonal na minukna ni Padre James O'Brien S.J. kan 1975 sa Ateneo de Manila High School. 

Napu'nan kan 47 taon na nakaagi, ining programa pig'iimplementar kan Christian Life Education na grupo kun saen an mga Grade XI na estudyante nagtutukdo (tutoring) sa mga Grade 6 na mga estudyante sa mga haiskul na eskwelahan pampubliko sa mga subject na Ingles, Matematiks asin Relihiyon.

Sa presente igwang 16 na eskwelahan publiko an partisipante sa programa. Kan 2020-2021 na school-year, gibo kan COVID19, nagpundo ngona kan programa sa mga nasabing eskwelahan alagad, nagmukna man AdeM HS nin siring na programa online.. 

An Tulong-Dunong na programa nagtalubo asin duminakula, mala ta ini nagtugdas nin scholarship sa pagpaadal sa mga daing sukat na estudyante sa kolehiyo. An programa suportado kan mga ambag pinansyal o donasyon hale mansana sa mga alumni kan Ateneo de Manila University asin sa mga korporasyon na nag'aanduyog sa nasabing unibersidad.    

## Toltolan
Sakayan Festival

An **Sakayan Festival** sarong kapiyestahan na sineselebrar kada Abril 25 sa Isabela, Basilan.  

## Uusipon
An tataramon na *sakayan* iyo sarong lokal na termino na boot sabihun sarong sadit na baroto na ginagamit sa pagsira. An pagsira iyo an primerong trabaho kan mga namamanwaan. Kaya an kapiyestahan ipinangaran igdi.  

## Aktibidad

* Sakayan Festival Boat Making Contest - nagpoon kan taong 2020.
* My Boat essay writing contest 
* Potograpiya
* Bayle sa Tinampo  
* Mga bayle na kasabay kan mga drums asin *kulintangan,* sarong instrumento sa musika kan mga Muslim 

## Toltolan
Layag Festival

An **Layag Festival** sarong kapiyestahan na sineselebrar nin sarong semana kada Mayo sa Rapu-Rapu, Albay. 

## Uusipon
An pangaran kan kapiyestahan hali sa lokal tataramon na *layag* na boot sabihon na batel, sarong klase nin baroto na primitibong klase nin transportasyon kan mga nainot na taga-Rapu-Rapu.

Pinapahiling kan kapiyestahan an hararom na pagtubod kan mga Albayano.  

## Aktibidad

* Presentasyon nin Kultura sa Tinampo
* Social Dance
* Beauty Pageant 
* Manlainlain na aktibidad sa simbahan 

## Toltolan


## Mga panluwas na takod

* Opisyal na Websityo kan Albay
Karl Kalkun

Si **Karl Kustav Kalkun** (Abril 9, 1927  Tartu – Pebrero 21, 1990 Tallinn) iyo an aktor sa Estonya.

## Toltolan
Sarung Banggi Festival

An **Sarung Banggi Festival** sarong kapiyestahan na sineselebrar kada Mayo sa Sto. Domingo, Albay. 

## Uusipon
An kapiyestahan na ini minukna sa tuyong pag'onra ki **[[Potenciano Gregorio, Sr.|Potenciano "Poten" Valladolid Gregorio, Sr.]],** kagtukda' kan kansyon na Sarung Banggi. An kapiyestahan parati sinselebrar sa ikatolong semana nin Mayo.  

An Festival natugdas sa ri'gon kan Resolusyon Nu. 1, s. 2002, pasado Enero 8, 2002, kan an alkalde kan banwaan iyo si Alkalde Herbie Aguas. Nagpoon an piyesta sa taon 2002 sa pagrumdum ki  Potenciano Gregorio asin pasasalamat  ta nabisto an Sto. Domingo, Albay sa kinaban huli sa kabantogan kan kansyon na ini. 

## Aktibidad

* Parada nin mga Nagbabayleng Ilaw - kun sain an kada barangay ipinapahiling an interpretasyon ninda kan kansyon na Sarung Banggi
* Cultural Presentation - kun sain ipinapahiling an mga bado  kan panahon nin Espanyol
* Potenciano wanna-be composers competition  
* kompitensya sa pagsira sa banggi
* kompitensya sa pagsurat nin kansyon,
* kompitensya sa bayle sa tinampo, 
* Agri-Expo Bazaar, 
* Santa Cruzan,   
* Beauty Pageant,
* konsierto kan mga lokal na banda 

## Mga panluwas na takod

* Opisyal na Websityo kan Probinsya nin Albay

## Toltolan
Karl Heinrich Kaufhold

Si **Karl Heinrich Kaufhold** (Agosto 29, 1932 – Hulyo 16, 2020) iyo an Aleman na ekonomikong historyador. Nagtatrabaho siya para sa University of Göttingen.

## Mga gibo
**Das Handwerk der Stadt Hildesheim im 18. Jahrhundert. Eine wirtschaftsgeschichtliche Studie* (1968)
**Das Metallgewerbe der Grafschaft Mark im 18. und frühen 19. Jahrhundert* (1976)
**Das Gewerbe in Preußen um 1800* (1978)
**Bergbau und Hüttenwesen in und am Harz* (1991)
**Mittelalter und frühe Neuzeit* (1997)
**Historische Statistik der preußischen Provinz Ostfriesland* (1998)
**Europäische Montanregion Harz* (2001)
**Preise im vor- und frühindustriellen Deutschland. Nahrungsmittel – Getränke – Gewürze – Rohstoffe und Gewerbeprodukte* (2001)
**Die Wirtschafts- und Sozialgeschichte des Braunschweigischen Landes vom Mittelalter bis zur Gegenwart* (2008)

## Toltolan
Bánh mì

Sa lutong Bietnamita, an **bánh mì** o **bahn mi** (, ; , 'tinapay') iyo an halipot na baguette na may mahimpis, maragsip na crust asin malumoy, airy tekstura.

## Toltolan
Peter (fl. 926)

Si **Peter** sarong gobernador nin Roma, Romanong konsul, asin tugang ni  Papa ouan X. Siya nagin konsul pakagadan ni Alberic I nin Spoleto.

## Ginunuan
* George L. Williams. Papal Genealogy: The Families And Descendants Of The Popes
Simbahan nin Baclaran

An **Pambanwang Dambana ni Nuestra Señora del Perpetuo Socorro**, midbid man bilang **Simbahan nin Redentorista** asin **Simbahan nin Baclaran**, iyo sarong pambanwang dambana na dedikado ki *Nuestra Señora del Perpetuo Socorro* na namomogtak sa Roxas Boulevard sa Baclaran, Syudad nin Parañaque, Metro Manila, Filipinas. 

An simbahan iyo an kinamumugtakan kan imahe ni *Nuestra Señora del Perpetuo Socorro*, asin iyo saro sa mga pinakadakulang Marianong simbahan sa Filipinas.

## Mga panluwas na takod
*
*
*Vicariate of Santa Rita de Cascia, Diyoseso nin Parañaque
*Baclaran Church sa Asian Travel Magazine
*Redemptorists Baclaran, Parañaque, Metro Manila
*Baclaran Church sa Arkitekturang Filipino Online

## Toltolan
Salvador Alvarado

Si **Salvador Alvarado Rubio** (Septyembrer 16, 1880 – Hunyo 10, 1924) sarong heneral asin politiko durante kan  Mehikanong Rebolusyon. Siya nagsirbe sa Constitutionalist Army sa irarom ni Presidente Carranza. Si Alvarado iyo an Gobernador nin Yucatán poon Pebrero 1915 abot Nobyembre, 1918, asin Sekretaryo nin Tesoreria sa irarom ni Presidente de la Huerta. Igwang Munisipalidad Salvador Alvarado sa Estado nin Sinaloa, kun saen siya namundag, pinangaran saiya sa pag'onra.

## Toltolan
Tom yum

An **tom yum** o **tom yam** (, ) iyo an pamilya nin maharang asin maalsom na sabaw sa Tailandya. An ngaran na "tom yam" kompwesto nin duwang katagang Thai. An *tom* nanonongod sa proseso kan pagkalakaga, mantang an *yam*, nangahulogan na 'saralak'.

## Toltolan
Anomalocaris

An ***Anomalocaris*** iyo an napuho nang genus kan radiodont, sarong orden kan amay na nagsiblag na stem-group arthropods.

## Paleoekolohiya
An mga specimens kan *Anomalocaris* nanompongan sa bilog na kinaban spanning from Cambrian Stage 3 pasiring sa Guzhangian. Apwera sa Burgess Shale asin Emu Bay Shale, nanompongan an mga fossils sa Chengjiang Biota, Hongjingshao Formation, Balang Formation asin sa Kaili Formation kan Tsina, siring man sa Eagar Formation asin Weeks Formation sa Estados Unidos.

An *Anomalocaris canadensis* namuhay sa Burgess Shale sa relatibong dakulang bilang. In the Burgess Shale, an *Anomalocaris* komun sa mga daan nang sections, notable sa Mount Stephen trilobite beds. Minsan siring, in the younger sections, siring kan Phyllopod bed, posibleng nag-abot an *Anomalocaris* sa dakulang sukol; haros duwang beses kan saiyang mas gurang nang, trilobite bed relatives. An mga pambihirang tandayag na specimens dati nang pinanongdan na suhay na espesye. An *Anomalocaris gigantea*; minsan siring, an balidad kan mga  species na ini pinag-apod tanganing kwestyunon, and is currently synonymized to *A. canadensis*.

## Toltolan
Martin del Rosario

Si **Martin Miguel Mangay del Rosario** (namundag: Nobyembre 25, 1992) iyo an sarong Pilipinong aktor asin modelo na midbid sa pagganap bilang si Norberto Matias sa 2011 serye nin drama na *[[Minsan Lang Kitang Iibigin]]*, bilang si Severino Monzon sa adaptasyon sa TV na *[[Pintada]]* kaidtong 2012, bilang si Nico pelikula kaidtong 2016 na *[[Ang Manananggal sa Unit 23B]]*, asin bilang si Prince Zardos sa *[[Voltes V: Legacy]]*.

Naresibe ni Del Rosario received an saiyang enot na gawad bilang sarong aktor kaidtong 2011 gikan na pelikula na*[[Dagim]]* nginaranan siya bilang Breakthrough Performance by An Actor by the Entertainment Press Society para sa saiyang papel bilang si Jun. Ginawadan man siya, sa parehong taon, bilang New Movie Actor of the Year kan Philippine Movie Press Club. Kaidtong 2015, nanggana siya bilang Best Supporting Actor sa Gawad Urian Awards para sa saiyang papel bilang si Gab kaidtong 2014 Cinemalaya film, Dagitab.

Kaidtong Setyembre 2, 2014, pagkatapos kan anom na taon kan pagigin talento kan ABS-CBN sa irarom kan Star Magic, nagpirma si del Rosario nin eksklusibong kontrata sa GMA Network. Bago kaini, nahihiling na si del Rosario sa kadaklan kan pasale sa GMA Network siring kan *[[Rhodora X]]* asin *[[Magpakailanman]]*.

## Kaamayi kan personal na buhay
Namundag si Del Rosario kaidtong Nobyembre 25, 1992, ki Robert del Rosario, sarong landscape artist na igwa nin sadit na stint sa show business kan saiyang amay na taon, asin ki Maria Teresa "Tet" Mangay, sarong company executive asin tugang na na babayi kan character actress na si Ces Quesada. Nagtapos siya kan saiyang pag-aadal sa high school bilang salutatorian sa Lourdes School of Quezon City. Nagkua siya nin BA Broadcast Communication sa University of the Philippines Diliman, asin sarong myembro kan Upsilon Sigma Phi fraternity.

Siya an tahaw na aki sa tulong magturugang na si Kim an pinakamatua asin si Denise an pinakaaki. Siya an pamangkin na lalaki kan broadcast journalist na si Connie Sison.

## Pilmograpiya
### Telebisyon

### Film

## Toltolan
Tartu

An **Tartu** iyo an ikaduwang pinakadakulang syudad sa Estonya pagkatapos kan Tallinn. An Tartu igwa nin populasyon na 97,435 (poon kan 2023). An Tartu igwa nin populasyon na 97,435 (poon kaidtong 2023). Manonompongan iyan sa  habagatan-Subangan kan Tallinn asin 245 kilometros (152 miles) amihanan-subangan kan Riga, Latvia. Namomogtak an Tartu sa salog Emajõgi, na kun saen iyan nagkokonektar sa duwang pinakadakulang danaw sa Estonya, Danaw na Võrtsjärv asin Danaw na Peipus. Poon kaidtong ika-13 na siglo sagkod sa katapusan kan ika-19 na siglo, midbid an Tartu sa kadaklan sa kinaban sa saiyang baryant kan saiyang historikal na ngaran **Dorpat**.

## Demograpiko

An historikong populasyon kan Tartu's historic population pigpresentar sa minasunod na talaan, basado sa data gikan sa opisyal na censuses poon kaidtong 1881 and Estonian Statistical Office. Notaran na an data sagkod sa 2011 bakong direktang komparable sa kadaklan na dai pa nahahaloy na mga bilang is, huli ta an metodolohiya kan pagkompleto kan mga estadistika nagbàgo.

## Toltolan
Edward Kasner

Si **Edward Kasner** (Abril 2, 1878&nbsp;– Enero 7, 1955) iyo an Amerikanong matematiko na minatanda na Tutor sa Matematika sa Columbia University Mathematics Department. Si Kasner an enot na Hudyo na minatanda sa faculty position sa sciences sa Columbia University. Dangan, siya nagin adjunct professor kaidtong 1906, asin sarong full professor kaidtong 1910, sa unibersidad. An Differential geometry iyo an saiyang pangenot na langtad kan pag-aadal. Dugang pa sa pagpamidbid sa terminong "googol", siya midbid man huli sa Kasner metric asin kan Kasner polygon.

## Toltolan
Karl Göbel

Si **Karl Göbel** (Enero 20, 1900 – Marso 2, 1945) iyo an heneral sa Wehrmacht kan Nazi Germany durante kan Ikaduwang Gerang Pankinaban. Saro siyang resipyente kan Knight's Cross of the Iron Cross with Oak Leaves. Lugadan si Göbel kaidtong Pebrero 16, 1945 sa Courland Pocket asin nagadan kaidtong Marso 2, 1945. Na-promote siya nin posthumously pasiring sa Generalmajor.

## Mga gawad asin dekorasyon
* Iron Cross (1939) 2nd Class (16 June 1940) & 1st Class (3 August 1941) 
* Honour Roll Clasp of the Army (17 November 1944)
* German Cross in Gold on 24 May 1942 as *[[Major (Germany)|Major]]* in the III./Infanterie-Regiment 419
* Knight's Cross of the Iron Cross with Oak Leaves
** Knight's Cross on 10 September 1942 as *Major* and commander of III./Infanterie-Regiment 420
** Oak Leaves on 8 June 1943 as *[[Oberstleutnant]]* and commander of Grenadier-Regiment 420

## Toltolan

### Bibliograpiya

* 
* 
*
Googol

An **googol** (pagsayod: /gu-gol/) iyo an pangaran para sa sarong bilang  10^{100}\, o 10^{10^{2}}\,. Kumbaga, 1 na sinundan kan 100 mga sero o 10 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000. Ipinamidbid an pag-apod na ini ni Edward Kasner (1878–1955), sarong Amerikanong matematiko.

## Cultural impact
An lakop na pagsayod kan kataga nangyayari sa paagi kan ngaran kan kompanya na Google, na an ngaran na "Google" aksidenteng nasala sa pagbaybay kan "googol" huli sa kagmukna kan kompanya, na pinili tanganing mangahulogan na an search engine igwa nin intensyon na magtao nin dakulang kantidad nin impormasyon. Kaidtong 2004, an pamilya ni Kasner, minana an karapatan sa saiyang libro, kinonsiderar na kasuhan an Google huli sa paggamit kan terminong "googol"; alagad, mayong akusa an hinabla.

Poon kaidtong Oktobre 2009, nagtakda an Google nin domain names sa saiyang servers sa irarom kan domain na "1e100.net", an scientific notation para sa 1 googol, tanganing makapagtao nin single domain tanganing ma-idintipikar an mga servers sa laog kan Google network.

An kataga notable huli ta iyan nagin tema kan £1&nbsp;million na kahapotan sa 2001 episode kan British quiz show *[[Who Wants to Be a Millionaire? (UK game show)|Who Wants to Be a Millionaire?]]*, kan an sarong contestant na si Charles Ingram nagdaya sa pasale sa tabang kan sarong confederate sa studio audience.

## Toltolan
Karl Linnas

Si **Karl Linnas** (Agosto 6, 1919 — Hulyo 2, 1987) iyo an sarong Estonian na  sinentensiyahan nin kagadanan durante kan Holocaust trials sa Soviet Estonia kaidtong 1961–1962. Sa huri siya dineport gikan sa Estados Unidos pasiring sa Soviet Union kaidtong 1987.

Si Linnas binalo ''in absentia'' asin sinentensiyahan nin kagadanan kan korte sa Soviet kaidtong 1962 on charges na durante kan okupasyon kan mga Aleman, sa pag-ultanan kan 1941 asin 1943, siya iyo an komandante kan Nazi concentration camp sa Tartu asin personal na nagbadil sa mga inosenteng sibilyan&mdash;lalaki, babayi asin mga aki. Pagkatapos kan mga hokbong Soviet na piriton an mga Aleman na lumuwas sa Estonia, nakipaglaban si Linnas kaiba an mga hokbong Aleman asin nagin lugadan kaidtong 1944. Dangan siya nagtinir sa Displaced Persons camps sa Alemanya sagkod na nag-emigrate pasiring sa Estados Unidos kaidtong 1951. Siya nagin namamanwaan na Amerikano kaidtong 1960

## Toltolan
Google

An **Google LLC** iyo an Amerikanong kompanyang multinasyunal na teknolohiya na nakasentro sa artipisyal na intelihensya, online advetising, teknolohiyang search engine, cloud computing, computer software, quantum computing, e-commerce, asin consumer electronics. Pigpanongdan iyan bilang, "an pinakapoderosong kompanya sa kinaban" asin bilang saro sa pinakamahalagang brand huli sa saiyang market dominance, data collection, asin teknolohikal na bentahe sa langtad kan artipisyal na intelihensya.

## Toltolan
Karl Lukas

Si **Karl Lukas**, namundag **Karol Louis Lukasiak** (Agosto 21, 1919 – Enero 16, 1995) iyo an Amerikanong aktor sa pelikula asin telebisyon. Midbid siya huli sa pagganap bilang Pvt. Stash Kadowski sa *[[The Phil Silvers Show]]*.

## Toltolan
Simbahan nin Manaoag

An **Basilika Menor kan Mahal na Birhen nin Santo Rosaryo kan Manaoag**, mas midbid bilang an **Simbahan nin Manaoag**, iyo sarong basilika menor na namomogtak sa Manaoag, Pangasinan sa Filipinas. Dedikado sa Birhen nin Manaoag asin enot naitogdas kan 1600, ini nadeklara bilang sarong basilika kan 2015.

An basilika iyo kaapil kan *Papal Basilica of Saint Mary Major* sa Roma poon 2011. An parokya na nagsasakop sa Manaoag asin kataraid na banwaan iyo pinamamayohan kan *Order of Preachers* sa iraraom kan Romano Katolikong Arkidiyoseso kan Lingayen-Dagupan. Binansagan bilang "*Pilgrim Center of Northern Philippines*", ini iyo saro sa mga pinakanabibisitang lugar na lugar nin pagtubod sa nasyon.

## Toltolan
Miguel Tanfelix

Si **Miguel Torrejos Tanfelix** (namundag Septyembre 21, 1998) iyo an sarong Pilipinong aktor.

Naresibi ni Tanfelix an saiyang breakthrough performance kan ginampanan niya an papel na Niño Inocente, sarong mentally challenged na aking lalaki sa serye na *[[Niño]]* (2014). Midbid man siya sa panghapon na drama na Wish I May (2016) kabaliktaran ni Bianca Umali, bilang aking Pagaspas sa fanteserye kan GMA na *[[Mulawin]]* (2004), asin bilang si Steve Armstrong sa 2023 na *[[Voltes V: Legacy]]*.

## Toltolan
Győr-Moson-Sopron County

An **Győr-Moson-Sopron** (, ; ; ) sarong administratibong county (comitatus o *[[Counties of Hungary|vármegye]]*) sa amnayan-sulnopan na banda kan Hungarya, sa pagdolonan nin Slovakia (Rona' nin Bratislava, Rona' nin Nitra asin Ronang Trnava) saka Austriya (Burgenland). Ini kadolon kan mga Hungaryanong counties Komárom-Esztergom, Veszprém asin Vas. An kabisera nin Győr-Moson-Sopron county iyo an Győr. An country parte kan Proyektong Centrope.

## Toltolan
Tokmok

An **Tokmok** (; ) saromng syudad sa Chüy Valley, bandang amnayan nin Kyrgyzstan, subangan kan kabisera kan nasyon kaini na Bishkek, na may populasyon na 71,443 kan 2021. An elebasyon kaini 816 m sobra sa lebel nin dagat. Poon 2003 abot 2006, ini an tukawan administratibo nin Ronang  Chüy. Sa 
norte kaini iyo an salog Chu asin pagdolonan sa Kazakhstan.

an Tokmok natugdas na norteng bantayan militar nin Khanate of Kokand . Pakalihis 30 taon, ini nahulog sa mga Ruso na rinugba an kuta'. . An modernong banwaan tinugdas kan 1864 ni Major-General Mikhail Chernyayev.

An Tokmok lebel-distritong syudad na may importansya nrehiiyonal sa Reona' na Chüy. Dawa ngani ini napapalibotan kan Distrito Chüy, ini bakon g parte kaining distrito. An total na hiwas kaini nag'abot .

## Toltolan
Agha Haider

**Sayyad Agha Haider** (sinusurat man Si **Syed Agha Hyder**) (1876−1947) sarong barrister asin huwes  Briton Indya. Siya namidbidan sa pagsayuma magpataw nin sentensyang kagadanan ka Bhagat Singh, Sukhdev Thapar asin Shivaram Rajguru kan taon 1930 sa Kasong pagsarapakatan sa Lahore. Siya dating huwes sa Korte Suprema nin Lahore.

## Pamilya
Si Haider may aki, si Zargham Haider na nagadan sa edad na 12 asin may duwang aking babae, si Ameer Bano asin Shehar Bano.

## Biograpiya
Siya namundag kan 1876 sa pamilyang Zamindar sa Saharanpur. Kan 1904, nagpoon na siyang magpraktis sa pagkaabogado sa Allahabad High Court, kun saen  siya ngapit itinaas sa ranggo. Siya nanombrahan bilang huwes sa Korte Suprema nin Lahore kan 1925.

Siya myembro sa Special Tribunal sa Lahore sa pagdangog kan kaso na Bhagat Singh, Sukhdev, Rajguru asin iba pang mga Indyanong rebolusyunaryo sa pakikigera  kontra saImperyong Briton. Siya mansana an myembro na Indyano sa tribunal. An ibang mga myembro sa tribunal iyo sinda Justice J. Coldstream, na iyo an panel chairman asin Justice G.C. Hilton. Kan 12 Mayo 1930, si Bhagat Singh asin saiyang  mga kahimanwa dinara sa Poonch House sa Lahore, kun saen an pagbista ginibo.

## Toltolan